GRADSKO KAZALIŠTE MLADIH, SPLIT

Trg Republike 1

**Z A P I S N I K**

tridesetsedme sjednice Kazališnog vijeća GKM-a

Sjednica Kazališnog vijeća GKM-a održana je 22. travnja 2021. u Baletnoj dvorani s početkom u 10,00 sati.

Prisutni:

1. Vinko Mihanović, potpredsjednik Vijeća
2. Vanda Schlenz, članica Vijeća (on-line)
3. Siniša Novković, član Vijeća (on-line)
4. Dražen Nikolić, član Vijeća
5. Ivana Tadinac Šećer, viša savjetnica u Odjelu za društvene djelatnosti Grada Splita
6. Ivo Perkušić, ravnatelj
7. Mirza Banović, voditeljica računovodstva
8. Irena Bitanga, tajnik, zapisničar

**DNEVNI RED**

1. Usvajanje zapisnika tridesetšeste sjednice Kazališnog vijeća
2. Razmatranje Programskog izvješća Gradskog kazališta mladih za razdoblje od 1. siječnja do 31. ožujka 2021.
3. Razmatranje Financijskog izvješća Gradskog kazališta mladih za razdoblje od 1. siječnja do 31. ožujka 2021.
4. Razmatranje i usvajanje Kadrovskog plana za 2021. Gradskog kazališta mladih
5. Donošenje Pravilnika o izmjenama i dopunama Pravilnika o unutarnjem ustrojstvu Gradskog kazališta mladih
6. Razno

Članovima Vijeća ranije su uručeni materijali za sjednicu i prijedlog dnevnog reda sjednice.

Prije početka sjednice, Potpredsjednik Vijeća utvrđuje postojanje kvoruma.

Jednoglasno je prihvaćen dnevni red sjednice.

**Točka 1.**

 Jednoglasnom odlukom Kazališno vijeće usvojilo je zapisnik prethodne sjednice.

**Točka 2.**

 Članovima Vijeća ravnatelj Ivo Perkušić detaljno je obrazložio rezultate Programskog izvješća za prvo tromjesečje 2021. godine, izrazivši zadovoljstvo ostvarenim, imajući u vidu i dalje egzistirajuće protuepidemijske mjere. Gradsko kazalište mladih, od sva tri splitska kazališta, u ovom je razdoblju izvelo najveći broj predstava usprkos ograničavajućim okolnostima.

Članovi Vijeća izrazili su zadovoljstvo prezentiranim rezultatima rada.

**Točka 3.**

Voditeljica računovodstva gđa Mirza Banović prokomentirala je stavke tromjesečnog financijskog izvješća za razdoblje siječanj-ožujak 2021., koje je, o obzirom na objektivne okolnosti, zadovoljavajuće.

Ravnatelj ističe kako se nada oživljavanju dramskih i plesnog studija, koja studija su trenutno u prekidu odlukom Stožera civilne zaštite RH, kao i pokretanju programa u značajnijoj mjeri od jeseni, što će svakako utjecati na bolju financijsku sliku. Ukoliko rebalansom Proračuna ne bude omogućeno pokriće prenesenog manjka iz 2020., u planu je donošenje odluke o sukcesivnom pokriću manjka u roku od 3 godine, u jednakim godišnjim iznosima.

Članovi vijeća nisu imali primjedbi na izneseno Izvješće.

**Točka 4.**

 Pod točkom 4. Irena Bitanga predstavila je prisutnima Kadrovski plan za 2021. koji je izmijenjen zahvaljujući činjenici da je Kazalište nakon dugog niza godina napokon dobilo odobrenje za otvaranje radnog mjesta majstora svjetla u tekućoj godini.

 Članovi Vijeća nisu imali primjedbi na prijedlog Kadrovskog plana te je isti jednoglasno usvojen.

(**Odluka 1/XXXVII).**

**Točka 5.**

 Pod ovom točkom članovima Vijeća prezentiran je prijedlog Pravilnika o izmjenama i dopunama Pravilnika o unutarnjem ustrojstvu Kazališta. Pravilnikom su predložene određene izmjene koje se odnose uglavnom na stručnu spremu i broj godina staža kao posebnih uvjeta za zapošljavanje za pojedina radna mjesta.

 Članovi Vijeća jednoglasno su usvojili Pravilnik o izmjenama i dopunama Pravilnika o unutarnjem ustrojstvu Gradskog kazališta mladih **(Odluka 2/XXXVII).**

**Točka 6.**

 Pod točkom *Razno* ravnatelj je obavijestio prisutne o planiranom programu za predstojeću proslavu Dana grada Splita, turneji s predstavom *Cabaret Splićanke* po dijelu kontinentalne Hrvatske, Istri i Dalmaciji kao i planiranoj premijeri ansambl predstave koja bi se izvela na festivalu Splitsko ljeto 2021., te predstojećoj premijeri Isus, sin čovječji, autorskom projektu glumca Belmonda Miliše, najavljenoj za 14. svibnja.

 Ravnatelj je zahvalio gđi Tadinac Šećer i članovima Vijeća na potpori i svesrdnom zauzimanju u rješavanju svih važnih pitanja, odnosno radu usmjerenom na dobrobit Kazališta.

Sjednica dovršena u 11,00 sati.

Vinko Mihanović, potpredsjednik Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/20-01/87

Urbroj: 2181-110-01-00/1